Document ID: 32004R1055

ΚΑΝΟΝΙΣΜΌΣ (ΕΚ) αριθ. 1055/2004 ΤΗΣ ΕΠΙΤΡΟΠΉΣ
της 28ης Μαΐου 2004
για έκδοση αδειών για την εισαγωγή ορισμένων παρασκευασμένων ή διατηρημένων εσπεριδοειδών (συγκεκριμένα μανταρινιών, κ.λπ.) κατά την περίοδο από τις 11 Απριλίου 2004 έως τις 10 Απριλίου 2005
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3285/94 του Συμβουλίου, της 22ας Δεκεμβρίου 1994, για το κοινό καθεστώς εισαγωγών και την κατάργηση του κανονισμού (ΕΚ) αριθ. 518/94 (1),
τον κανονισμό (ΕΚ) αριθ. 519/94 του Συμβουλίου, της 7ης Μαρτίου 1994, για το κοινό καθεστώς εισαγωγών από ορισμένες τρίτες χώρες και την κατάργηση των κανονισμών (ΕΟΚ) αριθ. 1765/82, (ΕΟΚ) αριθ. 1766/82 και (ΕΟΚ) αριθ. 3420/83 (2),
τον κανονισμό (ΕΚ) αριθ. 658/2004 της Επιτροπής, της 7ης Απριλίου 2004, για την επιβολή οριστικών μέτρων διασφάλισης στις εισαγωγές ορισμένων παρασκευασμένων και διατηρημένων εσπεριδοειδών (ήτοι μανταρινιών κ.λπ.) (3), και ιδίως το άρθρο 8 παράγραφος 1,
Εκτιμώντας τα ακόλουθα:
(1)
Οι ποσότητες για τις οποίες υποβλήθηκαν αιτήσεις για άδεια εισαγωγής από παραδοσιακούς εισαγωγείς και από νέους εισαγωγείς βάσει του άρθρου 5 του κανονισμού (ΕΚ) αριθ. 658/2004 υπερβαίνουν τις διαθέσιμες ποσότητες για τα προϊόντα καταγωγής Λαϊκής Δημοκρατίας της Κίνας (ΛΔΚ).
(2)
Είναι τώρα αναγκαίο να καθοριστεί για κάθε κατηγορία εισαγωγέων, η αναλογία της ποσότητας για την οποία υποβάλλεται η αίτηση και που μπορεί να εισαχθεί στο πλαίσιο της άδειας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι άδειες εισαγωγής που υποβλήθηκαν βάσει του άρθρου 5 παράγραφος 1 του κανονισμού (ΕΚ) αριθ. 658/2004, εκδίδονται με τους εκατοστιαίους συντελεστές των ποσοτήτων για τις οποίες υποβάλλεται η αίτηση όπως καθορίζεται στο παράρτημα.
Άρθρο 2
Ο παρών κανονισμός αρχίζει να ισχύει στις 2 Ιουνίου 2004.
Εφαρμόζεται μέχρι τις 10 Απριλίου 2005.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Μαΐου 2004.

Labels: 3
17
18
5